TURISTIČKA ZAJEDNICA PODRUČJA CENTAR SVIJETA

Trg Sv. Trojstva 14

42230 Ludbreg

OIB 69473925263

Tel +385 42 810 690

Mail info@tz-ludbreg.hr

Na temelju članka 18. i članka 22. stavka 2. Zakona o turističkim zajednicama i promicanju hrvatskog turizma (NN 52/19 i 42/20), članka 3. Pravilnika o posebnim uvjetima koje moraju ispunjavati zaposleni u turističkim zajednicama (NN 13/22), članka 4. Pravilnika o unutarnjem ustrojstvu, organizaciji i sistematizaciji radnih mjesta Turističke zajednice područja Centar svijeta, članka 23. Statuta Turističke zajednice područja Centra svijeta (Službeni vjesnik Varaždinske županije 15/22) i Odluke Turističkog vijeća Turističke zajednice područja Centar svijeta o raspisivanju natječaja za direktora/icu Turističke zajednice područja Centar svijeta donesenoj na sjednici dana 06. svibnja 2022. godine, Turističko vijeće Turističke zajednice područja Centar svijeta raspisuje

**JAVNI NATJEČAJ**

**za izbor i imenovanje direktora Turističke zajednice područja Centra svijeta**

**Broj izvršitelja: 1 izvršitelj (m/ž), na određeno vrijeme – mandat od 4 godine, uz puno radno vrijeme**

Uz opće uvjete propisane Zakonom o radu (NN 93/14, 127/17 i 98/19) kandidat mora ispunjavati posebne uvjete sukladno odredbama članaka 21. i 23. Zakona o turističkim zajednicama i promicanju hrvatskog turizma (NN 52/19 i 42/20), te odredbama članka 3. Pravilnika o posebnim uvjetima koje moraju ispunjavati zaposleni u turističkim zajednicama (NN 13/22) kako slijedi:

1. da ima završen najmanje stručni studij ili preddiplomski sveučilišni studij,
2. da ima najmanje dvije godine radnog iskustva na poslovima koji odgovaraju stupnju stečene stručne spreme iz točke 1. ili jednu godinu radnog iskustva na rukovodećim poslovima u turizmu,
3. znanje jednog stranog jezika,
4. znanje rada na osobnom računalu,
5. da izradi prijedlog četverogodišnjeg programa rada Turističke zajednice područja Centar svijeta, na temelju strateških dokumenata koji se odnose na područje na kojem djeluje turistička zajednica.

 Prijava na natječaj mora sadržavati:

* osobne podatke kandidata: ime i prezime, OIB, adresu, broj telefona/mobitela i adresu elektroničke pošte,
* naznaku kako je riječ o prijavi na predmetni natječaj,
* specifikaciju priloga/priloženih dokaza uz prijavu,
* potpis kandidata.

Uz vlastoručno potpisanu prijavu na natječaj, kandidat mora dostaviti:

* životopis koji mora biti vlastoručno potpisan,
* dokaz o hrvatskom državljanstvu (preslika osobne iskaznice, vojne iskaznice, putovnice ili domovnice),dokaz o odgovarajućem stupnju obrazovanja (presliku diplome ili potvrde visokoškolske ustanove o stečenoj stručnoj spremi),
* dokaze iz kojih je vidljivo da kandidat ima najmanje dvije godine radnog iskustva na poslovima koji odgovaraju stupnju stečene stručne spreme odnosno jednu godinu radnog iskustva na rukovodećim poslovima u turizmu i to: elektronički zapis/potvrdu Hrvatskog zavoda za mirovinsko osiguranje o prijavama i odjavama na mirovinsko osiguranje iz kojeg je razvidan mirovinski staž i stručna sprema te potvrde ranijih poslodavaca odnosno druge isprave (preslike ugovora o radu, rješenja i slično) iz kojih je vidljivo ostvareno radno iskustvo u odgovarajućoj stručnoj spremi, na kojim poslovima i u kojem trajanju,
* dokaz o poznavanju jednog stranog jezika (potvrde/svjedodžbe/certifikati škole za strane jezike, preslika indeksa iz kojeg je vidljivo pohađanje kolegija stranog jezika i trajanje ili vlastoručno potpisana izjava o poznavanju jednog stranog jezika),
* dokaz o poznavanju rada na osobnom računalu (odgovarajuće potvrde, uvjerenja, certifikati, svjedodžbe, preslika indeksa ili vlastoručno potpisana izjava o poznavanju rada na osobnom računalu),
* uvjerenje nadležnog suda da se protiv kandidata ne vodi kazneni postupak (izvornik ne stariji od 6 mjeseci),
* uvjerenje o položenom stručnom ispitu (iznimno prema čl. 23 Zakona o turističkim zajednicama i promicanju hrvatskog turizma, stavak 5. glasi „osobe koje u trenutku zasnivanja radnog odnosa u turističkoj zajednici imaju odgovarajuću stručnu spremu i najmanje pet godina radnog staža na poslovima u turizmu u toj stručnoj spremi ne moraju polagati stručni ispit“ odnosno stavak 6, istog članka 23. Zakona glasi „osoba koja u trenutku sklapanja ugovora o radu ispunjava uvjete utvrđene pravilnikom ali nema položen stručni ispit, mora u roku od jedne godine od dana stupanja na rad položiti stručni ispit“),
* prijedlog četverogodišnjeg programa rada Turističke zajednice područja Centar svijeta, vlastoručno potpisan.

Isprave kojima se dokazuje ispunjavanje pojedinog uvjeta, prilažu se u neovjerenoj preslici, a izvornik će kandidat predočiti prije donošenja odluke o izboru.

Kandidat prijavom na natječaj pristaje da se njegovi osobni podaci obrađuju u potrebnom obimu i u svrhu provedbe natječaja, od strane ovlaštenih osoba za provedbu natječaja sukladno Općoj uredbi o zaštiti podataka - Uredba (EU) 2016/679 te Zakonu o provedbi Opće uredbe o zaštiti podataka („Narodne novine“, broj 42/18).

 Potpunom prijavom smatra se prijava koja sadržava sve podatke i priloge navedene u natječaju. Nepotpune i nepravodobne prijave na natječaj, kao i prijave koje se dostave na način različit od načina dostave propisanog ovim natječajem, neće se razmatrati, niti će podnositelji nepotpunih prijava biti pozvani na dopunu prijave. Kandidatom prijavljenim na natječaj smatrat će se samo osoba koja podnese pravodobnu i potpunu prijavu i ispunjava formalne uvjete natječaja.

Administrativnu provjeru i pregled pristiglih prijava izvršiti će tročlano Povjerenstvo za provedbu natječaja, kojeg imenuje Turističko vijeće. Povjerenstvo će provesti intervju s kandidatima koji ispunjavaju formalne uvjete natječaja. Kandidat će biti obaviješten o vremenu i mjestu održavanja intervjua putem elektroničke pošte. Za kandidata koji ne pristupi razgovoru smatrat će se da je povukao prijavu na natječaj. Na temelju provedenih intervjua, Povjerenstvo predlaže kandidata/e za izbor, te prijedlog kandidata podnosi Turističkom vijeću najkasnije 15 dana od dana zaključenog natječaja. Prije samog izbora/imenovanja direktora, po službenoj dužnosti će se zatražiti dokaz da predloženi kandidat ispunjava uvjet iz članka 21. Stavak 3. Zakona o turističkim zajednicama i promicanju hrvatskog turizam (NN br. 52/19 i 42/20).

Turističko vijeće donosi Odluku o izboru kandidata i imenuje izabranog kandidata za direktora Turističke zajednice područja Centar svijeta na mandat od četiri (4) godine. Nakon donošenja Odluke o izboru kandidata, o rezultatima natječaja kandidati s kojima je obavljen intervju bit će obaviješteni elektroničkom poštom.

Riječi i pojmovi koji imaju rodno značenje korišteni u ovom natječaju odnose se jednako na muški i ženski rod bez obzira jesu li korišteni u muškom ili ženskom rodu.

Kandidati/kinje koji/e se pozivaju na pravo prednosti prilikom zapošljavanja sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17), članku 48. Zakona o zaštiti vojnih i civilnih invalida rata („Narodne novine“ br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13) i članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18), dužni/e su se u prijavi na javni natječaj pozvati na to pravo te imaju prednost u odnosu na ostale kandidate/kinje samo pod jednakim uvjetima.

Kandidati/kinje koji/e se pozivaju na pravo prednosti prilikom zapošljavanja sukladno članku 102. Zakona o hrvatskim braniteljima iz Domovinskoga rata i članovima njihovih obitelji, a koji/e u trenutku podnošenja prijave ispunjavaju uvjete za ostvarivanje toga prava, dužni/e su uz prijavu na javni natječaj priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti pri zapošljavanju.

Popis dokaza za ostvarivanje prava prednosti pri zapošljavanju nalaze se na internetskoj stranici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Rok za dostavu prijava je 15 dana od dana objave natječaja na mrežnim stranicama Turističke zajednice područja Centar svijeta, www.visitludbreg.hr. Rok počinje teći prvog sljedećeg dana od dana objave natječaja.

Prijave na natječaj s potrebnom dokumentacijom dostavljaju se u zatvorenoj omotnici s naznakom: „**Natječaj za radno mjesto direktora**“ na adresu: Turistička zajednica područja Centar svijeta, Trg Sv. Trojstva 14, 42230 Ludbreg, osobno ili preporučenom poštom.

Turističko vijeće Turističke zajednice područja Centar svijeta zadržava pravo ne izvršiti izbor direktora/ice po raspisanom natječaju te isti poništiti bez posebnog obrazloženja.

 U Ludbregu, 16. svibnja 2022. godine.